NEUVOSTON ASETUS (EY, EURATOM, EHTY) N:o 793/95,
annettu 31 päivänä maaliskuuta 1995,
Euroopan yhteisöjen virkamiesten, joilla on asemapaikka kolmannessa maassa, palkkoihin sovellettavien korjauskertoimien vahvistamisesta
EUROOPAN UNIONIN NEUVOSTO, joka
ottaa huomioon Euroopan yhteisöjen neuvoston ja yhteisen komission perustamisesta tehdyn sopimuksen,
ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksessa (ETY, Euratom, EHTY) N:o 259/68 (1) ja viimeksi muutettu asetuksella (Euratom, EHTY, EY) N:o 3608/93 (2) ja erityisesti niiden liitteessä X olevan 13 artiklan ensimmäisen kohdan,
ottaa huomioon Euroopan komission ehdotuksen,
sekä katsoo, että
olisi otettava huomioon elinkustannusten kehitys Euroopan unionin ulkopuolisissa maissa ja vahvistettava sen vuoksi 1 päivästä heinäkuuta 1993 alkaen korjauskertoimet, joita sovelletaan virkamiesten, joilla on asemapaikka kolmannessa maassa, heidän asemamaansa valuuttana maksettaviin palkkoihin,
ON ANTANUT TÄMÄN ASETUKSEN:
1 artikla
Vahvistetaan 1 päivästä heinäkuuta 1993 alkaen asemamaan valuuttana maksettuihin palkkoihin sovellettavat korjauskertoimet liitteessä esitetyn mukaisesti.
Näiden palkkojen laskemisessa käytettävät vaihtokurssit ovat samat kuin yhteisöjen talousarviota toteutettaessa sovellettavat vaihtokurssit sen kuukauden osalta, joka edeltää sitä kuukautta, jolloin tätä asetusta ryhdytään soveltamaan.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä maaliskuuta 1995.